Aryo Gondomono, adhine Gondowati, syarat iso dadi bojone Gondowati. Kanthi gaman sumping, akhire Sucitro iso ngasorake Aryo Gondomono lan iso mergawo Gondowati. nDahebo senenge Sucitro iso menangake sayemboro ngasorake Aryo Gondomono lan mergawo Gondowati, nganti naliko deweke mulih nang negoro Hargojembangan lan ketemu konco peguron Bambang Kumboyono, deweke janji arep menewi separo negarane marang Bambang Kumboyono menowo mengko deweke iso dadi rojo neng Pancolo. Nanging katone Sucitro cidro marang janjine dewe, naliko deweke wis mengku Pancolo kanthi jejuluk Prabu Drupodo sakwise mertuane mati, Sucitro wis nglali marang janjine. Naliko lulus peguron soko Porosuromo, Kumboyono nglono kepingin marani konco pegurone Sucitro, sing saiki wis manggon nang Pancolo, Kumboyono eling janjine Sucitro menowo deweke wis dadi rojo, Kumboyono arep diwenehi separo negorone. Ing sawijining tlatah, Bambang Kumboyono kudu nyebrang kali sing gedhe, diwanekake deweke nyebrang, neng tengah kali Bambang Kumboyono nganti kintir keseret banyu kali sing banter. Untunge deweke ditulungi karo Jaran Miber, jenenge Dewi Krepi sing njelmo dadi Jaran Miber Wilutomo. Ing pinggir kali, amargo wis ditulung Dewi Krepi, Bambang Kumboyono janji menehi opo wae sing dikepingini Jaran mau. Dewi Krepi crito menowo deweke iku sejatine Putrine Prabu Purungaji, Rojo negoro Tempuru, sing disedakne Dewo, sedakane Dewo iso sirno manawo ono satrio sing nresnani Dewi Krepi kanti tulus asih. Bambang Kumboyono janji bakal nresnani Dewi Krepi, sangking tresnane Kumboyono karo Dewi Krepi nganti jaran miber mau akhire ngandut, lan mbesok bakal nglairake anak ganteng koyo bapake tapi duwe sikil koyo jaran, sing dijenengake Bambang Aswotomo. Jaran Miber Wilutomo sing lagi nggegono ngerti ono pawongan kintir neng kali nuli mudhun nulungi Ono crito candake...........(Bambang Kumboyono ketemu Sucitro..)